《寿参政》
宋代·翁合

凤凰巢定万年枝，陶铸苍生尽未迟。
六丈语言同辈服，二郎官未乃翁知。
味因春茗甘方永，春到寒花淡更奇。
十有三人共千岁，向羊终社更追随。

作者简介：翁合，字叔备、一字与可，号丹山（《蔡氏九儒书》卷八《久轩集》附录），崇安（今福建武夷山市）人。理宗嘉熙二年（一二三八）进士。历国子司业、国子祭酒。出知赣州兼浙西提刑。景定中擢侍讲。有《丹山集》，已佚。事见《闽中理学渊源考》卷二五。今录诗四首。